b'\n_START_ARTICLE_\nPendulum\n_START_PARAGRAPH_\nPendulum\xc2\xa0je avstralska drum and bass skupina, ustonavljena leta 2002 v Perthu. Ustanovitelji so Rob Swire, Gareth McGrillen in Paul Harding. Rob in Gareth hkrati delujeta tudi kot electro house duo Knife Party. Skupina je znana po me\xc5\xa1anju hard rocka z elektronsko glasbo. Swire in McGrillen sta bila \xc4\x8dlana metal skupine Xygen. Navdih za vstop v zvrst drum and bass jima je dala Konflictova pesem "Messiah". Pendulum sta ustanovila s Paulom Hardingom, ki je bil DJ veteran v drum and bass sceni. Leta 2003 je skupina z delom nadaljevala v Zdru\xc5\xbeenem kraljestvu. Medtem ko album\xc2\xa0Hold Your Colour\xc2\xa0izrazito pripada drum and bass-u, Pendulum v ostalih pesmih eksperimentira z vpeljavo drugih zvrsti v svoje delo, kot je sli\xc5\xa1no v albumih In Silico in Immersion. Avgusta 2013 je Swire naznanil, da nov album utegne biti izdan "enkrat naslednje leto" (2014), \xc4\x8deprav sta Swire in McGrillen kasneje na svojem Reddit AMA priznala, da ju delo s skupino Pendulum ne zanima ve\xc4\x8d. Ne glede na to je Pendulum 16. decembra 2015 potrdil, da se ponovno zdru\xc5\xbeujejo za nastop na Ultra Music Festival-u v Miamiju, s \xc4\x8dim so zaznamovali ponovni uradni prihod na sceno.\n_START_SECTION_\nKontroverzija\n_START_PARAGRAPH_\nPendulumova stara zalo\xc5\xbeba Breakbeat Kaos\xc2\xa0je leta 2006 izdala dve leti star Pendulumov DJ miks brez njihovega dovoljenja, \xc4\x8demur je sledilo objava, da je album odpovedan. Ta spor je do sedaj bil re\xc5\xa1en; DJ Fresh je vklju\xc4\x8den na seznamu sodelujo\xc4\x8dih pri bro\xc5\xa1uri za album Immersion.\xc2\xa0Skupina sedaj\xc2\xa0ponovno sodeluje z zalo\xc5\xbebo Breakbeat Kaos zaradi vinilne\xc2\xa0izdaje singlov "Witchcraft" in "The Island"._NEWLINE_Elektronski glasbenik Goldie je kritizirial Pendulumov single "Granite" za kar se po njegovem mnenju imenuje "shit single", in obto\xc5\xbeil skupino za nepoznavanje drum and bass scene, s katere so pri\xc5\xa1li. Odgovor skupine na to obsodbo je v intervjuju z The Times Swire citiral "Goldie making concept albums about space and his mum" (prevod: "Goldie izdeluje konceptne albume o vesolju in svoji mami") (po besedah novinarja The Times) kot enega od razlogov, zakaj na za\xc4\x8detku ni bil tako prefinjen v zvrsti; trdi, da se je bolj nagibal k breakbeatu, straight up house-u in hardcore-u, preden ga je Gareth McGrillen vpeljal v bolj elektronska obmo\xc4\x8dja zvrsti. Ta spor je prav tako re\xc5\xa1en glede na Gareth McGrillenovo izjavo v intervjuju za The Age.'